73. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ.  ΑΣΦΑΛΙΣΕΩΝ Αριθ.Α2γ/οικ.2654 της 12/16 Ιουν. 1989 (ΦΕΚ Β΄ 477) Δημιουργία Συμβουλευτικών Γραφείων Διατροφής Νοσοκομείων Ε.Σ.Υ. Έχοντας υπόψη: 1.Τον Νόμ. 1397/83 «Εθνικό Σύστημα Υγείας». 2.Το Π.Δ. 87/86 «Ενιαίο πλαίσιο Οργαν. Νοσοκ.» 3.Την εγκύκλιο Α2γ/οικ.2468/87. 4.Την Α2/οικ.6923/83 Υπουργ. Απόφ. περί Οργάνωσης Κέντρων διαφώτισης πληθυσμού στη Διατροφή. 5.Την ανάγκη λειτουργικής ανάπτυξης των τμημάτων Διατροφής Νοσοκομείων Ε.Σ.Υ., αποφασίζουμε: Σκοπός Άρθρ.1.-Α.Στα πλαίσια πλήρους ανάπτυξης των αρμοδιοτήτων και του αντικειμένου των τμημάτων Διατροφής, που σαφώς καθορίζονται στους Οργανισμούς των Νοσοκομείων, δημιουργούνται «Συμβουλευτικά Γραφεία Διατροφής», σε αυτόνομο χώρο των Τακτικών Εξωτερικών Ιατρείων, των Νοσοκομείων του Εθνικού Συστήματος Υγείας. Αρμοδιότητες Άρθρ.2.-Οι αρμοδιότητες των Συμβουλευτικών Γραφείων Διατροφής, αφορούν: 1.Τους ασθενείς των Τακτικών Εξωτερικών Ιατρείων και συγκεκριμένα: α)Η διαμόρφωση σχημάτων ειδικής διαιτητικής αγωγής, ύστερα από σχετική ιατρική εντολή. β)Η πληροφόρηση και εκπαίδευση των ασθενών που το νόσημά τους χρήζει συστηματικής διαιτητικής φροντίδας. 2.Τον υγιή πληθυσμό του ευρύτερου χώρου προς το Νοσοκομείο, και συγκεκριμένα: Η πληροφόρηση και εκπαίδευση πληθυσμού της περιοχής κάθε Νοσοκομείου, με ανάπτυξη συγκεκριμένων ομαδικών ή ατομικών προγραμμάτων πρωτοβάθμιας υγείας στη διατροφή, με στόχο την προστασία και προαγωγή της υγείας. Σελ. 96,650(α) Τεύχος 1234-Σελ. 72 Μεθοδολογία Εργασίας Άρθρ.3.-Εξατομίκευση διαιτητικών συστάσεων. -Ατομικές συνεντεύξεις. -Αναγραφή της διαιτητικής αγωγής στην κάρτα του ασθενούς. -Τακτική επανεκτίμηση των αποτελεσμάτων της εφαρμοζόμενης διαιτητικής αγωγής. -Ομαδικές εκπαιδευτικές συγκεντρώσεις ασθενών με το ίδιο νόσημα. -Διαλέξεις σε μεγαλύτερες ομάδες υγιούς πληθυσμού (σχολεία, γονείς, τρίτη ηλικία κ.λπ.) 34.ΑΑ.α.73 Ε.Σ.Υ.-Γενικές Διατάξεις Στελέχωση Άρθρ.4.-Η στελέχωση του Συμβουλευτικού Γραφείου Διατροφής κάθε Νοσοκομείου, γίνεται από τους Διαιτολόγους ΠΕ του Τμήματος Διατροφής, με πτυχίο Διαιτολογίας Α.Ε.Ι. της χώρας ή πτυχίο Ανώτατης Σχολής Οικ. Οικονομίας κατεύθυνσης Διαιτολογίας ή ισότιμο της αλλοδαπής. Υποστηρίζεται γραμματειακά από υπάλληλο Διοικητικό ΔΕ, και τέλος συνεργάζεται με το Ιατρικό και Νοσηλευτικό προσωπικό όλων των τομέων των τακτικών Εξωτερικών Ιατρείων. Εξοπλισμός Άρθρ.5.-Στον εξοπλισμό του Συμβουλευτικού Γραφείου Διατροφής, περιλαμβάνονται: -Συστήματα μηχανοργάνωσης, εντασσόμενα στο γενικότερο πρόγραμμα ανάπτυξης συστημάτων πληροφορικής κάθε Νοσοκομείου. -Μέτρηση ύψους. -Παχύμετρο. -Ζυγός βάρους. -Έντυπο πληροφοριακό υλικό. -Προπλάσματα τροφίμων. -Εκπαιδευτικό υλικό (διαφάνειες, ταινίες κ.λπ.). Άρθρ.6.-Για την καλή λειτουργία του «Συμβουλευτικού Γραφείου Διατροφής», υπεύθυνος ορίζεται ο Προϊστάμενος του Τμήματος Διαιτολόγος. Άρθρ.7.-Η απόφαση αυτή επέχει θέση προσωρινού κανονισμού οργάνωσης και λειτουργίας των Συμβουλευτικών Γραφείων Διατροφής και ισχύει μέχρι να εκδοθεί ο Κανονισμός Εσωτερικής Λειτουργίας των Νοσοκομείων, σύμφωνα με την παρ. 5 του άρθρ. 10 του Νόμ. 1397/83. 